FLOYD ทะยาน 22% รับกำไร Q3 โตทะลัก 10 เท่าตัว หลังยอดขายฟื้นตัว
FLOYD พุ่งแรง 22% ขานรับกำไรไตรมาส 3/65 โตทะลัก 10 เท่าตัว มาที่ 26 ลบ. หลังยอดขายโครงการฟื้นตัวขึ้นอย่างมีนัยสำคัญ หนุนงวด 9 เดือนแรกของปีโต 35% แตะ 10 ลบ.
FLOYD พุ่งแรง 22% ขานรับกำไรไตรมาส 3/65 โตทะลัก 10 เท่าตัว มาที่ 26 ลบ. หลังยอดขายโครงการฟื้นตัวขึ้นอย่างมีนัยสำคัญ หนุนงวด 9 เดือนแรกของปีโต 35% แตะ 10 ลบ.
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท ฟลอยด์ จำกัด (มหาชน) หรือ FLOYD ณ เวลา 10:27 น. อยู่ที่ระดับ 1.72 บาท บวก 0.31 บาท หรือ 21.99% สูงสุดที่ระดับ 1.76 บาท ต่ำสุดที่ระดับ 1.54 บาท ด้วยมูลค่าการซื้อขาย 54.50 ล้านบาท

ทั้งนี้ ราคาหุ้น FLOYD ปรับตัวเพิ่มขึ้นหลังรายงานกำไรไตรมาส 3/65 และงวด 9 เดือนแรกของปี 65 มีกำไรสุทธิเติบโต ดังนี้

โดยบริษัทมีรายได้จากการให้บริการ 142.12 ล้านบาท เพิ่มขึ้น 36.05 ล้านบาท หรือเพิ่มขึ้น 33.99% จาก 106.07 ล้านบาท เมื่อเทียบกับไตรมาสเดียวกันของปีก่อน ซึ่งการเปลี่ยนแปลงของรายได้ที่สำคัญประกอบด้วย รายได้จากโครงการแนวราบ อาคารสำนักงาน และดาต้าเซ็นเตอร์ และจากสถานการณ์การแพร่ระบาดโควิด-19 ในประเทศไทยที่เริ่มคลี่คลายไปในทิศทาวที่ดีขึ้น ทำให้ผู้ประกอบการที่ชะลอการเปิดโครงการใหม่ในช่วงครึ่งปีแรกได้เริ่มเปิดโครงการในไตรมาสนี้
ขณะที่ต้นทุนบริการของบริษัทอยู่ที่ 95.75 ล้านบาท เพิ่มขึ้น 4.33 ล้านบาท หรือ 4.74% จาก 91.42 ล้านบาท เมื่อเทียบกับไตรมาสเดียวกันของปีก่อน สอดคล้องกับรายได้ที่เพิ่มขึ้น